“Kələ́ dɔ kad mvôg Yākɔb, ó kǎd fə̄ bɔ́n bə́ Ísraɛ̂l; kadá bɔ̄ nâ: mínā bə́bēn mī ngáyén é mam mə ngábɔ bǒd yā Égîptɛn, ákyāí mə̄ ngábəgə mínā á məfǎb anə́ ndoe, ńdɔ mə ngánɔŋ mínā nâ mǐ wógē ai ma. 5Ngə́ myāwōg hḿ kíŋ dzam, myǎyi bɔ̌ ngab dzam á zāŋ məyɔŋ mə́sə; amú yə̄ nâ sí ésə yawóge ai ma. 6Myâ myǎyi bɔ édzōē bəfada ású dám ai m̀fúfúb áyɔŋ. Ńkɔ́bɔ wǎyi kɔ́bɔ ai bɔ́n bə́ Ísraɛ̂l vílī. 7Á sɔ́ Mósɛs a ngásɔ́, ńdɔ a ngábánda bənyiá bodo mviě yā áyɔŋ, ǎ ngakad bɔ́ ńkɔ́bɔ̄ yā Ńtī á ngālōm bɔ kad. 8Ńdɔ ayɔŋ ásə á ngáyalan, bɔ́ nâ: « É dzóm ésə Ǹtí ā dzó ńdzɔ byǎyi bɔ». Mósɛs nyé a dúgán ai ngalaná ábə Ǹtondôbə. 9Ǹtondôbə nyé ai Mósɛs nâ: “Ma hḿ nyɔ̄lɔ́, māyi zu á mod ǹkúd étēde, ákyāí yə̄ nâ bɔ̂ bə́ wógō kíŋ dzam ábōg mākɔ́bɔ ai wa, bə́ yə́bə́ wa m̀faŋ m̀faŋ á kɔ́m ésə. Mósɛs a maná hḿ kad Ńtondôbə bibúg bí áyɔŋ.